সৌদিতে সড়কে মারা যাওয়া ৩ বাংলাদেশির পরিচয় মিলেছে
সৌদি আরবের জেদ্দায় কাজ শেষে বাসায় ফেরার সময় লরির ধাক্কায় প্রাণ হারানো তিন বাংলাদেশির পরিচয় পাওয়া গেছে। বুধবার স্থানীয় সময় দুপুর ১টায় জেদ্দার হাইয়াল সামির এলাকায় এ দুর্ঘটনা ঘটে। 







জেদ্দায় বাংলাদেশ কনস্যুলেটের আইন কর্মকর্তা হাসিব হোসেন তাদের পরিচয় জানান। নিহত তিন বাংলাদেশি হলেন– ময়মনসিংহের গফরগাঁও উপজেলার কামাল উদ্দিনের ছেলে শাকিল মিয়া, টাঙ্গাইলের কালিহাতী উপজেলার আউলাতৈল গ্রামের ফোরকান আলীর ছেলে আল-আমিন ও নরসিংদীর মনোহরদী উপজেলার উত্তর কাঁচিকাটা গ্রামের কামাল মিয়ার ছেলে কাউসার মিয়া।




তিনি জানান, নিহত তিনজনই জেদ্দায় ইয়ামামা কোম্পানিতে পরিচ্ছন্নতাকর্মী হিসেবে কর্মরত ছিলেন। তাদের লাশ বাদশাহ আবদুল আজিজ হাসপাতালের হিমঘরে রাখা হয়েছে। 
নিহত শাকিল মিয়ার চাচাতো ভাই রাসেল জানান, মঙ্গলবার রাত ১টার দিকে তারা কাজে যান। কাজ শেষে বুধবার দুপুর ১২টায় বাসায় ফেরার মুহূর্তে তাদের গাড়িতে ধাক্কা দেয় একটি লরি। এতে তিনজন ঘটনাস্থলেই মারা যান।
জেদ্দায় বাংলাদেশ কনস্যুলেটের শ্রমকল্যাণ উইংয়ের কাউন্সিলর আমিনুল ইসলাম জানান, আইনি প্রক্রিয়া শেষে যতদ্রুত সম্ভব লাশ দেশে পাঠানো হবে।

সৌদি আরবের জেদ্দায় কাজ শেষে বাসায় ফেরার সময় লরির ধাক্কায় প্রাণ হারানোতিন বাংলাদেশির পরিচয় পাওয়া গেছে। বুধবার স্থানীয় সময় দুপুর ১টায় জেদ্দার হাইয়াল সামির এলাকায় এ দুর্ঘটনা ঘটে।